سلام آباد (اے پی پی) وزیر خارجہ مخدوم شاہ محمود قریشی پارینے کہ جہانی برادری ءِ کشمیر نا ویل ءِ سنجیدگی اٹ ہلوئی مریک، اگہ اِرا ایٹمی قوت آتا نیام اٹ بے چیٹی ودک تو او مچ آ ڈیہہ نا امن و سوگوی کن خطرہ نا سوب مننگ کیک۔ پنچ شنبے نادے آ تینا اسہ بیان اسے ٹی وزیر خارجہ پارے کہ بھارت نا غیر کانودی کوزہ گیری ٹی جموں و کشمیر نا حالیت آک بھاز خراب ءُ و داٹی پدریسہ ودکی مننگ ءِ۔ نن ترک صدر رجب طیب اردگان نا منت وار اُن کہ او اقوام متحدہ کون آ جہانی فورم آ کشمیر نا ویل انا ذکر ءِ کرے۔ اوپارے کہ جہانی برادری ءِ کشمیر نا ویل ءِ سنجیدگی اٹ ہلوئی مریک انتئے کہ اگہ اِرا ایٹمی قوت آتا نیام اٹ بے چیٹی ودک تو او مچ آ ڈیہہ انا امن و سوگوی نا خطرہ غاتا سوب مننگ کیک۔ وزیراعظم عمران خان تدوک آ سال آنبار داوار آ ہم اقوام متحدہ نا اہم فورم آ کشمیر نا ویل ءِ چست کیک و جہانی برادری نا چکار ءِ بھارت نا غیر کانودی کوزہ گیر جموں و کشمیر اٹ برجا انسانی حق انا بھلا خلاف ورزی تا کنڈآ کرفک۔
